
Ekonomikas ministrijai Paziņošanai e-adresē

Informācijai: SIA “ŪDEKA”
Par piemērojamu regulējumu notekūdeņu izvada pārbūvei

Vides aizsardzības un reģionālās attīstības ministrija (turpmāk – VARAM) ir izskatījusi Ekonomikas ministrijas 2024. gada 28. maija vēstuli 3.3-6/2024/3112N (turpmāk – vēstule), kurā Ekonomikas ministrija lūdz Vides aizsardzības un reģionālās attīstības ministriju apstiprināt, ka tā pareizi ir sapratusi Ūdenssaimniecības pakalpojumu likuma 11.pantā ietverto regulējumu. 
VARAM izvērtēja vēstulē izklāstīto informāciju, kā arī Ūdenssaimniecības pakalpojumu likumu un tā sākotnējās ietekmes novērtējuma ziņojumu (turpmāk – anotācija) un Jūras vides aizsardzības un pārvaldības likumu, tā grozījumus un attiecīgās anotācijas. VARAM konstatē, ka Ūdenssaimniecības pakalpojumu likuma anotācijā norādīts: “Lai nodrošinātu ūdenssaimniecības sistēmu paplašināšanas vai rekonstrukcijas projektu veiksmīgu un ātrāku īstenošanu, likumprojektā tiek noteikti izņēmuma gadījumi, kad ierīkojot ūdenssaimniecības objektu, darbietilpīgu un ilgstošu saskaņošanu var aizstāt ar zemes īpašnieka informēšanu. Šādai likuma normai ir leģitīms mērķis un ierobežojumi ir samērīgi (starp sabiedrības un indivīda interesēm). (..) Ūdenssaimniecības infrastruktūras sakārtošana atbilstoši vides aizsardzības prasībām un to kvalitātes uzlabošana novēršot nelietderīgu dabas resursu izmantošanu, kā arī līdzvērtīgu komunālo pakalpojumu nodrošināšana visiem valsts iedzīvotājiem atbilstoši valsts apdzīvojuma struktūrai ir tieši saistīta ar sabiedrības interesēm dzīvot drošā, kvalitatīvā vidē. Līdz ar to šādai normai ir leģitīms mērķis. (..) Stiprinot ūdenssaimniecības pakalpojumu drošību un kvalitāti, ūdenssaimniecības objektu ierīkošana likumā paredzētajās teritorijās ir racionālākais risinājums, jo nav nepieciešami papildus resursi, t.sk., papildus zemes izmantošana, kā tas būtu, ja šādu objektu ierīkošanai būtu nepieciešams izveidot jaunas trases, izmantot jaunas zemes platības, mainīt zemes līdzšinējo zemes izmantošanas veidu, kā rezultātā šādā procesā vēl vairāk tiktu skartas zemes īpašnieku intereses.”
VARAM piekrīt Ekonomikas ministrijas viedoklim, ka SIA “ŪDEKA” plānotajai notekūdeņu izvada pārbūvei būtu piemērojams Ūdenssaimniecības pakalpojumu likuma 11. panta trešās daļas 3.punktā paredzētais izņēmums.

Ar cieņu

valsts sekretāra vietnieka 
vides aizsardzības jautājumos p.i.,	
Vides aizsardzības departamenta direktore	R.Vesere

